La Junta Local contra el Càncer de Burjassot celebrarà la seua col·lecta anual els dies 14 i 15 de maig
2025-07-24

El treball, la dedicació i les ganes de col·laborar tot el possible en la lluita contra el càncer de les voluntàries que conformen la Junta Local contra el Càncer de Burjassot s’ha vist reconegut, en aquests dies, amb l’obtenció d’un esment especial pel seu tercer lloc en la recaptació total absoluta de la província de València i pel seu primer lloc en la recaptació de la comarca de l’Horta Nord.

Aquests esments, que arriben gràcies a la recaptació del passat exercici, els dóna, si cap, més força per a continuar amb les seues activitats i amb la preparació de la Col·lecta Anual de 2016 que tindrà lloc el cap de setmana del 14 i 15 de maig.

Burjassot s’omplirà de guardioles verdes per a realitzar la col·lecta i se situaran diferents taules petitòries, la principal en la porta de l’Ajuntament del municipi, perquè totes les persones que així ho desitgen puguen realitzar la seua aportació. Aportació que anirà íntegrament a l’AECC València.